રૂપિયાના ઢગલા જોઇ ભલભલા ઢીલા થઈ જાય છે તો આ બાળકનું શું ગજુ? શ્રીમંતો પાસે રાજાઓ અને પ્રધાનો પણ હાથ જોડીને ઉભા રહે છે. પરંતુ નચિકેતા અચલ હતો તેણે કહ્યું આ સંપતિ આપવી હોય તો આપો, પરંતુ આત્મવિધાના બદલામાં નહિ. ત્યારે યમરાજ કહે છે કે હું તને અપ્સરાનું ટોળું આપુ. તને ગમે તેટલી તુ લઈ લે. નચિકેતાએ કહ્યું કે આ બધી બહેનો પ્રભુ કાર્ય કરવા મૃત્યુલોકમાં આવવાની છે? જો આવવાની ના હોય તો પછી મારે શું કામ છે? ત્યારે યમરાજા બોલ્યા વારૂ હું તને એક હજાર વર્ષનું આયુષ્ય આપું પછીતો વાંધો નથીને? યમરાજ તેની બહું જ મક્કમતા જોઇ આશ્ર્વર્ય પામી કહ્યું-રાષ્ટની સંસ્કૃતિ પાછળ તેના વિરૂધ્ધ લખાણ લખવાના સૌ રૂપિયા આપવામાં આવેતો લખનારા સંસ્કૃતિ દ્રોહીઓ તે લઈને લખે પણ છે. આજે ક્યાં છે એવો ભારતભૂમિનો એ સપૂત તેજસ્વી વીર નચિકેતા જેને સામે આવેલા ધનના મેરૂને લાત મારી, અપ્સરાઓના ટોળા સામે ઉપેક્ષા રાખી અને હજાર વર્ષના દિર્ઘાયુષ્યને તુરછ ઘણ્યું, અને ક્યાં આજના આ સાંસ્કૃતિક વિઘાત લેખકો જે સામાન્ય મૂડી માટે આ પવિત્ર સૂર્ય સમાન તેજસ્વી એવી સંસ્કૃતિ ઉપર કાદવ નાખવાં પણ ખચકાતા નથી, નચિકેતાએ કહ્યું, પ્રભું આ બધું લઈને હું શું કરીશ? મને આત્મજ્ઞાન ના મળેતો આ વૈભવ આ દિર્ઘાયુષ્ય બધું જ વ્યર્થ છે. આ બધાને લઈને શું કરવાનું? ખરેખર આપ પ્રસંન્ન હોય તો મને આત્મજ્ઞાન આપો એ સિવાય મારે બીજું કાંઇ જોઇતું નથી.